Hun ble oppdaget i hjembyen av NRK Troms sommeren 1997, og etter å ha spilt inn noen låter i studio hos NRK Troms ble hun oppdaget av Virgin Records. Den første singelen ble utgitt i 1998 og het «Unforgivable Sinner». Den ble kåret til årets låt under Spellemannprisen 1998. I 1999 vant hun MTV-Europes pris som beste nordiske artist. Under Spellemannprisen 1999 ble hun kveldens store vinner med hele fire priser for albumet og singelen . Hun vant da prisene for årets artist, årets nykommer, popsolist og årets låt. Hun vant også fire priser under HitAwards i 1999, klassene årets norske kvinnelige artist, årets artist, årets internasjonale kvinnelige artist og årets hit for «Unforgivable Sinner».